OpenLLM-France/wikimedia huggingface dataset:
# Sergei Zagraievski

Sergei Volfgangovitx Zagraievski (errusieraz: Сергей Вольфгангович Заграевский; Mosku, 1964ko abuztuaren 20–Ibidem, 2020ko uztailaren 6) errusiar margolaria, idazlea eta arte-historialaria izan zen.

## Biografia

Zagraievski 1964an, Moskun, jaio zen. Aita Wolfgang Kawelmacher (1933-2004) arkitekturaren historialaria zen eta ama Inna Zagraievskaia idazlea (1933). Margotzen eskolan hasi zen eta bere lehenengo irakaslea Tatiana Mavrina margolari ospetsua izan zen.​ 2002tik 2005era Zagraievski Moskuko Errestaurazio Arteen Institutuan irakatsi zuen. Geroago Jabego Intelektualaren Enibertsitate Errusiarrean eta Vladimir-Souzdal Museoan aritu zen. Instituzio askoren partaidea zen, besteak beste, Errusiako Arte Kritikoen Akademiakoa, Errusiako Idazleen Batasunekoa, Errusiako Arte Akademiarena...
Ikerketa arloan harri zuriko eraikin zaharren arkitektura aztertu zuen; baita Moskuko arkitektura goiztiarra eta Antzinako Errusiaren arkitektura Europako gotikoarekin loturak ikertu zituen.
Bihotzekoak jota 2020an hil zen.

## Obra idatzia

Zagraievski United Art Rating erreferentziazko obraren argitaratzaile nagusia izan zen. Liburu ugari argitaratu zituen, gai desberdinen ingurukoak, filosofia, teologia, eta arkitekturaren historiari buruzkoak. Halaber, haurrei zuzendutako ipuinak plazaratu zituen. Prentsan artearen inguruko lanak argitaratu zituen. RusArch arkitektura errusiarraren historiari buruzko liburu digitala sortu zuen.

## Obra batzuk

* Sagarrondo lorategia, 1992.
* Jerusalem, 1998.
* Gau ukrainiarra, 1999.
* Kremlin, 2001.
* Haize boladak natura-hila puskatu zuen, 2008.
* Bolshoy Kamenny zubia, 2008.

## Erreferentziak

* ↑ https://www.kxan36news.com/died-sergey-zagraevsky
* 1 2 http://www.zagraevsky.com/bioengl.htm

## Kanpo estekak

* (Ingelesez):Webgune ofiziala.
* Datuak: Q386412
* Multimedia: Sergey Zagraevsky / Q386412
# Arezzoko katedrala

Pedro eta Donato santuen katedrala da Arezzo hiriko kultu-leku katoliko nagusia eta Arezzo-Cortona-Sansepolcro elizbarrutiko katedrala. Italian ohi bezala, Duomo esaten diote bertan Arezzoko katedralari.
Hiria dagoen muinoko gailurrean dago, eliza paleokristaua izan zen tokian, eta, seguruenik, garai batean akropolia zegoen tokian.

## Historia

1203an, Inozentzio III. aita santuak agindu zuen katedrala hiriko hormen barruan eskualdatzeko, Pionta izeneko muinotik aldenduz, non, San Donatoren hilobiaren ondoan, kristau-eraikin nagusiak zeuden ordura arte.
1278tik, duomoaren eraikuntza hainbat fasetatik igaro zen, eta 1511n arte ez zen amaitu. Fatxada 1900 eta 1914 artean berregin zen, Dante Vivianiren diseinu baten arabera.

## Barruraldea eta artelan nagusiak

Barrualdeak hiru nabe ditu, transepturik gabe. Barruan Guillaume de Marcillatek (1516-1517 eta 1522-1524) egindako zazpi beirateen zikloa nabarmentzen da.
Aldare nagusia 1362an dago dokumentatuta, baina aurretik hainbat fasetan egina dago; 14. mendearen bigarren erdian marmolezko aldare nagusia egin zen, Arca di san Donato deitzen diotena, Donatoren bizitza kontatzen duena eta bere garaian margotua egongo zena. Kapera nagusiko zurezko korua Giorgio Vasarik diseinatu zuen 1554an.
1330koa da Guido Tarlatiren zenotafioa eta hilobia, egile hauena; Agostino di Giovanni eta Agnolo Ventura. Horren ondoan 1460 inguruko Piero della Francescaren Magdalena bikain bat dagoen. Azpian Ubertini kapera dago, Ama Birjina eta Ana, Joakin eta Juliano santuen istorioak irudikatzen dituzten freskoekin , Gregorio eta Donato di Arezzori egotziak (14 mendearen hasiera).

### Kaperak

Ciuccio Tarlatiren marmolezko kapera (1327. urtean hil zen) 14. mendean zeuden 26etatik geratzen den bakarra da, eta Giovanni d'Agostinok egin zuen.
Baina elizako kapera nabarmenena eta oso bikaina berau, Atseginaren Ama Birjinaren kapera, elizaren ezkerraldean, 1796an hasi zirena eraikitzen. Luigi Ademollo, Luigi Sabatelli, Luigi Cataniren eta beste batzuen freskoekin apaindua dago, eta egitura neoklasikoa du, Giuseppe del Rossok proiektatua. Zenbait erretaula zeramiko bikain ditu kapera honek, Andrea della Robbiaren lanak (1485-1486), kapera egin baino lehenagokoa.

## Iruditegia

* Fatxada garaiz kanpokoa da, 20. mende hasierakoa.
* Beirateak eta aldarea.
* Sabai margotuak eta gangak.
* Aldareko San Donatoren arka edo kutxa, detailea,
* Kapera nagusian, Andrea della Robbiaren erretaula zeramiko bat.
* Piero della Francescak margotutako Magdalena.
* Atseginaren Ama Birjinaren kapera.

## Erreferentziak

* Artikulu hau, osorik edo zatiren batean, gaztelerazko wikipediako «Catedral de Arezzo» artikulutik itzulia izan da, 2020-07-27 data duen 128046863 bertsioa oinarritzat hartuta. Sartze-datarik ez duten erreferentziak, edo 2020-07-27 baino lehenago datatuak, jatorrizko artikulutik ekarri dira itzulpenarekin batera.
* ↑ Cattedrale dei Santi Pietro e Donato. diocesiarezzo.it.

## Kanpo estekak

* Datuak: Q2263308
* Multimedia: Cathedral (Arezzo) / Q2263308
# Félix Malloum

Félix Malloum edo Félix Malloum Ngakoutou Bey-Ndi (Sarh, 1932ko irailaren 10a - Paris, 2009ko ekainaren 12a) Txadeko 2. presidentea izan zen. Frantziako armadarekin Aljeriako eta Indotxinako gerretan parte hartu zuen. Independentziaren ondoren, Txadeko armadako eta Txadeko Alderdi Aurrerakoiko kide izan zen, eta 1972an indar armatuetako buru izendatu zuten. 1973an François Tombalbaye presidenteak espetxeratu zuen eta 1975eko apirilaren 13ko estatu-kolpe militarren ondoren askatu zuten. Bi egun geroago presidente eta lehen ministro izendatu zuten. 1979ko martxoaren 23an dimisioa eman zuen, Kanoko Bake Akordioa sinatu ondoren eta iparraldeko matxinoek behin-behineko gobernua osatu zuten.
# Konrad Emil Bloch

Konrad Emil Bloch (Nysa, Alemaniar Inperioa, gaur egun Polonia, 1912ko urtarrilaren 21a - Lexington, Massachusetts, 2000ko urriaren 15a) alemaniar estatubatuar biokimikaria zan zen. 1964ko Medikuntzako Nobel Saria jaso zuen kolesterolari eta gantz azidoen metabolismoari buruz egindako ikerketengatik. Feodor Lynenekin partekatu zuen saria.
Municheko Unibertsitatean kimika ikasi zuen. Juduen jazarpenaren ondorioz joan zen Alemaniatik eta AEBra iritsi zen 1936an. Columbia, Chicago eta Harvard unibertsitateetan irakatsi zuen.
Royal Societyko kidea izan zen.

## Kanpo estekak

* Datuak: Q35698
* Multimedia: Konrad Bloch / Q35698
# Anna Haining Bates

Anna Haining Bates (New Annan, Eskozia Berria, 1846ko abuztuaren 6a – Seville, Ohio, 1888ko abuztuaren 5a) oso gizaseme garaia izan zen; akromegalia deritzon gaixotasunaren ondorioz, 2,41 metro garai izatera heldu zen.
Hamahiru anai-arreben artean hirugarrena izan zen Anna Hainning. Erraldoitasuna zuen. Barnum & Bailey zirkuak kontratatu zuen 16 urterekin. Pianoa jotzen zuen, eta Shakespeare errezitatu. Europara egindako bidaian ezagutu zuen Martin Van Buren, Kentuckyko erraldoia. Viktoria erregina harrituta utzi zuen Annaren edukazioak eta prestakuntzak. Hark oparitutako soinekoarekin ezkondu ziren Londresko St. Martin-in-the-Fieldsen, zirkuko hainbat kide lagun. Mundu hura utzi, eta irakasle aritu zen AEBetan.

## Erreferentziak

* ↑ Telleria Sarriegi, Enekoitz. (2020-11-05). «Migel Joakinen garaikideak» Berria CC BY-SA 4.0 lizentziapean.

## Kanpo estekak

* Datuak: Q3617713
* Multimedia: Anna Haining Bates / Q3617713
# Alejandro Sabella

Alejandro Javier Sabella (Buenos Aires, Argentina, 1954ko azaroaren 5a - ibidem, 2020ko abenduaren 8a) argentinar futbolaria eta futbol entrenatzailea izan zen.
1974an egin zuen debuta profesionaletan futbolari River Plate futbol taldean. 1978 eta 1980 bitartean Sheffield Uniteden jokatu zuen. Handik, Leeds Unitedera joan zen eta han egon zen 1981era arte. Ondoren, 1982tik 1984ra Estudiantes La Plata taldean aritu zen. Hurrengo urtean Brasilgo Grêmio taldean jokatu zuen denboraldi batez eta Estudiantes La Plata taldera itzuli zen beste denboraldi baterako. Gero, 1987 eta 1988 bitartean Club Ferro Carril Oeste futbol taldean aritu zen. Azkenik, 1988an Mexikorako bidea hartu eta Club Deportivo Irapuato taldean jokatu zuen 1989an futbolari erretiratu zen arte.
Futbolari izateari utzi eta gutxira, 1990ean futbol-entrenatzaile hasi zen. 2011 eta 2014 bitartean Argentinako futbol selekzio nazionaleko entrenatzailea eta hautatzailea izan zen. Haren gidaritzapean, Argentinako selekzioa 2014ko Munduko Futbol Txapelketaren finalera sailkatu zen eta munduko txapeldunordea izan zen.

## Kanpo estekak

* Datuak: Q456000
* Multimedia: Alejandro Sabella / Q456000
# Joe Shuster

Joseph Shuster (Toronto, 1914ko uztailaren 10a - Los Angeles, 1992ko uztailaren 30a) kanadar komikigilea izan zen. 1938an Superman pertsonaia sortu zuen Jerry Siegelekin batera. Kanadan jaio zen jatorri juduko familia batean. Haurra zenean, familiarekin batera Clevelandera joan zen, eta han Jerry Siegelen lagun egin zen. 1935ean, biak komiki-aldizkari batean hasi ziren lanean. Supermanen eskubideak DC Comicsi saldu zizkioten eta urte batzuk eman zituzten aldizkarian lanean. Ondoren, Shusterrek beste istorio batzuk marraztu zituen zenbait komiki-argitaletxerentzat.
* Datuak: Q471619
* Multimedia: Joe Shuster / Q471619
# Khalid Saudi Arabiakoa

Khalid bin Abdulaziz Al Saud (arabieraz: خالد بن عبد العزيز آل سعود‎ Khālid ibn ‘Abd al ‘Azīz Āl Su‘ūd; Riad, 1913ko otsailaren 13a - Ta'if, 1982ko ekainaren 13a) Saudi Arabiako erregea izan zen.

## Biografia

Erresumaren sortzaile Abdulaziz ibn Sauden semeetako bat izan zen. 1932an Hejazeko erregeorde izendatu zuten eta 1934an Yemenen aurkako gerran parte hartu zuen. Urte berean Barne ministro izendatu zuten. Ondoren, Saudi Arabia ordezkatu zuen Nazio Batuetan. 1965eko martxoaren 25ean, Faisal erregearen printze oinordeko izendatu zuten.
1975eko martxoaren 25ean tronura igo zen bere anaia Faisal hil ondoren. Bere erregealdian herrialdeak garapen ekonomiko handia izan zuen 1973ko petrolioaren krisiaren ondoren.
1979ko azaroaren 20an, oposiziogile armatuek Mekako meskita handia hartu zuten. Erasotzaileen helburua jatorrizko islamera itzultzea zen. Abenduan meskita berreskuratu eta errepresioa jasan arren, kontserbadurismo erlijiosoa nagusitu zen Saudi Arabiako gobernuan. 1979an ekialdeko xiitak ere matxinatu ziren, eta horrek haienganako politika aldaketa positiboa eragin zuen.
Bere erregealdian Irango Iraultza islamiarra, Anuar as Sadat Egiptoko presidentearen hilketa eta Afganistango Sobietar Inbasioa gertatu ziren. Hiru gertakariek eragina izan zuten herrialdeko politikan. Khalid 1982ko ekainaren 13an hil zen eta bere erdi-anaia Fahd bihurtu zen errege berria.

## Kanpo estekak

* Datuak: Q208301
* Multimedia: King Khalid bin Abdulaziz / Q208301
# Larry McMurtry

Larry Jeff McMurtry (Archer City, Texas, 1936ko ekainaren 3a - ibidem, 2021eko martxoaren 25a) estatubatuar idazlea izan zen. Bere lanak Mendebalde Urrunean edo Texas garaikidean kokatzen dira.
Texasko arrantxo batean hazi zen eta North Texas Unibertsitatean eta Rice Unibertsitatean ikasi zuen. 1960-61 ikasturtean Ken Kesey Stanfordeko Unibertsitatean ezagutu zuen. eta biek eutsi zioten adiskidetasunari. 1963tik 1969ra ingeleseko irakaslea izan zen Riceko Unibertsitatean. Liburu zaharren liburu-denden negozio bat ere zuzendu zuen.
Bere liburuetako batzuk zinemara egokitu ziren. Hainbat sari irabazi zituen bere eleberriekin, horien artean 1986eko Pulitzer Saria Fikzioan Lonesome Dove lanarekin.
Bi aldiz ezkonduta egon zen, bigarrenean Norma Faye Keseyrekin, Ken Kseyren alargunarekin.

## Lanak
### Stand-alone eleberriak

* 1982: Cadillac Jack
* 1988: Anything For Billy
* 1990: Buffalo Girls
* 1994: Pretty Boy Floyd Diana Ossanarekin
* 1997: Zeke and Ned Diana Ossanarekin
* 2000: Boone's Lick
* 2005: Loop Group
* 2006: Telegraph Days
* 2014: The Last Kind Words Saloon

### Thalia: Texasko Trilogia

* 1961: Horseman, Pass By
* 1963: Leaving Cheyenne
* 1966: The Last Picture Show

### Harmony and Pepper sailak

* 1983: The Desert Rose
* 1995: The Late Child

### Duane Moore sailak

* 1966: The Last Picture Show
* 1987: Texasville
* 1999: Duane's Depressed
* 2007: When The Light Goes
* 2009: Rhino Ranch: A Novel

### Houston sailak

* 1970: Moving On
* 1972: All My Friends Are Going To Be Strangers
* 1975: Terms of Endearment
* 1978: Somebody's Darling
* 1989: Some Can Whistle
* 1992: The Evening Star

### Lonesome Dove sailak

* 1985: Lonesome Dove, 1986ko Fikziozko Pulitzer Saria
* 1993: Streets of Laredo
* 1995: Dead Man's Walk
* 1997: Comanche Moon

### The Berrybender Narratives

* 2002: Sin Killer
* 2003: The Wandering Hill
* 2003: By Sorrow's River
* 2004: Folly and Glory

### Argitaratzailea

* 1999: Still Wild: A Collection of Western Stories

### Beste idatzi batzuk

* 1988: The Murder of Mary Phagan – telefilma
* 1990: Montana – telefilma
* 1992: Memphis – telefilma
* 1992: Falling from Grace
* 2002: Johnson County War – telesaila
* 2005: Brokeback Mountain (Diana Ossanarekin), gidoia, Oscar Saria
* 2020: Good Joe Bell (Diana Ossanarekin)

## Ez-fikziozkoak

* 1968: In A Narrow Grave: Essays on Texas
* 1974: "It's Always We Rambled
* 1987: Film Flam: Essays on Hollywood
* 1999: Crazy Horse: A Life (biografia)
* 1999: Walter Benjamin at the Dairy Queen: Reflections on Sixty and Beyond
* 2000: Roads: Driving America's Great Highways
* 2001: Sacagawea's Nickname—essays on the American West
* 2002: Paradise—South-Pacific travelogue/memoir
* 2005: The Colonel and Little Missie: Buffalo Bill, Annie Oakley & the Beginnings of Superstardom in America
* 2005: Oh What A Slaughter! : Massacres in the American West: 1846—1890
* 2008: Books: A Memoir
* 2009: Literary Life: A Second Memoir
* 2011: Hollywood: A Third Memoir
* 2012: Custer

## Kanpo estekak

* Datuak: Q611672
* Multimedia: Larry McMurtry / Q611672
# Fernando Cardenal

Fernando Cardenal Martínez (Granada, 1934ko urtarrilaren 26a - Managua, 2016ko otsailaren 20a) nikaraguar jesuita bat izan zen, askapenaren teologoa, eta Hezkuntza ministroa gobernu sandinistan, 1984 eta 1990 artean, eta "Fe y Alegría" Zuzendari Nazionala Nikaraguan, hil zen arte. Ernesto Cardenal poetaren anaia (1925-2020).

## Kanpo estekak

* Datuak: Q112899
* Multimedia: Fernando Cardenal / Q112899
# Alfred Hershey

Alfred Day Hershey (Owosso, Michigan, 1908ko abenduaren 4a - Syosset (New York), New York, 1997ko maiatzaren 22a) estatubatuar bakteriologo eta genetista izan zen. 1969ko Medikuntzako Nobel Saria jaso zuen Salvador Luria eta Max Delbrückekin batera birusen erreplika mekanismoa eta egitura genetikoa aurkitzeagatik.
Kimikan lizentziatu zen Michigango Estatu Unibertsitatean eta bakteriologian espezializatu zen.
Delbrück eta Luriarekin batera bakteriofagoekin esperimentuak egin zituen. Bi birus bakteriofago ezberdinek informazio genetikoa trukatzen dutela ikusi zuten bakterio bera infektatzen dutenean.
1950ean Washingtongo Carnegie Institutuan sartu zen eta geroago bertako zuzendari bihurtu zen. 1981ean World Cultural Council-en sortzaileetako bat izan zen.
* Datuak: Q271703
* Multimedia: Alfred Hershey / Q271703
# Giampiero Boniperti

Giampiero Boniperti (Barengo, 1928ko uztailaren 4a - Turin, 2021eko ekainaren 18a) italiar futbolaria izan zen.
Haren hamabost urteko ibilbide profesional guztia Juventusen eman zuen 1946tik 1961era. Italiako bost liga eta bi kopa irabazi zituen. Italiako futbol selekzio nazionalarekin 1950eko eta 1954ko munduko txapelketetan eta 1952ko Olinpiar Jokoetan parte hartu zuen.
Erretiratu ondoren, Juventusko zuzendaria izan zen eta 1994tik 1999ra Forza Italia alderdiko Europako Parlamentuko diputatua izan zen.

## Palmaresa

Juventus
* Serie A: 1949–50, 1951–52, 1957–58, 1959–60 1960–61
* Italiako futbol kopa: 1958–59, 1959–60

## Kanpo estekak

* Datuak: Q68050
* Multimedia: Giampiero Boniperti / Q68050
# Michael Foot

Michael Mackintosh Foot (Plymouth, 1913ko uztailaren 23a - Londres, 2010ko martxoaren 3a) ingeles politikaria izan zen.
Footek Oxfordeko Unibertsitatean ikasi zuen eta Alderdi Laboristako kide izan zen. Kazetari gisa lan egin zuen New Stateman egunkarian eta Tribune ezkerreko astekarian.
Parlamentuko kide izan zen 1945etik 1955era eta 1960tik 1992ra. Alderdi Laboristaren ezkerreneko hegalean kokatu zen eta Armagabetze nuklearraren eta Erresuma Batua Europako Ekonomia Erkidegotik erretiratzearen aldeko kanpaina sutsuki babestu zuen.
Komunen Ganberako buru izan zen 1976 eta 1979 artean. Alderdi Laboristako eta oposizioko burua izan zen 1980 eta 1983 artean. Ateo eta errepublikarrak, monarkiak eskaini zizkion ohoreak arbuiatu zituen.

## Bibliography

* Cato (izengoitia), Guilty Men, Left Book Club (1940); by Foot, Peter Howard, and Frank Owen
* Cassius (izengoitia), Brendan and Beverley, Victor Gollancz (1940)
* Cassius (izengoitia), The Trial of Mussolini: Being a Verbatim Report of the First Great Trial for War Criminals Held in London Sometime in 1944 or 1945, Victor Gollancz (1943)
* The Pen and the Sword, MacGibbon and Kee (1957) ISBN 0-261-61989-6; 3rd printing (1966), The Pen & the Sword: A Year in the Life of Jonathan Swift
* Guilty Men, 1957, by Foot and Mervyn Jones, Gollancz (1957); US title, Guilty Men, 1957: Suez & Cyprus
* Aneurin Bevan, MacGibbon and Kee (volume 1:1962) (volume 2:1973) ISBN 0-261-61508-4
* Debts of Honour, Harper and Row (1981) ISBN 0-06-039001-8
* Another Heart and Other Pulses, Collins (1984) ISBN 978-0-00-217256-1.
* H. G.: The History of Mr Wells, Doubleday (1985) ISBN 978-1-887178-04-4
* Loyalists and Loners, Collins (1986) ISBN 978-0-00-217583-8
* Politics of Paradise, HarperCollins (1989) ISBN 0-06-039091-3
* "Introduction" in Jonathan Swift's Gulliver's Travels, Penguin (1967)
* ' "Bevan's Message to the World" ' in Geoffrey Goodman, ed., The State of the Nation: The Political Legacy of Aneurin Bevan, Gollancz (1997)
* "Introduction" in Bertrand Russell's Autobiography, Routledge (1998)
* Dr Strangelove, I Presume, Gollancz (1999)
* The Uncollected Michael Foot, by Foot and editor Brian Brivati, Politicos Publishing (2003) ISBN 978-1-84275-096-4
* "Foreword" in Greg Rosen's Old Labour to New, Methuen Publishing (2005) ISBN 978-1-84275-045-2
* Isaac Foot: A West Country Boy – Apostle of England, Politicos Publishing (2006) ISBN 978-1-84275-181-7
* Datuak: Q332419
* Multimedia: Michael Foot / Q332419
# German Titov

German Stepanovitx Titov (errusieraz: Герман Степанович Титов; Verkhneye Zhilino, Altai kraia, 1935eko irailaren 11 – Mosku, 2000ko irailaren 20a) sobietar kosmonauta izan zen.
Lurra orbitatu zuen bigarren gizakia izan zen, Juri Gagarinen ondoren. 1961eko abuztuaren 6an egin zuen Vostok-2 espazio ontzian. Espaziora bidaiatu zuen laugarren pertsona izan zen.
Stalingradeko Hegazkingintzako Eskola Militarrean graduatu zen eta 1960an kosmonauten programarako hautatua izan zen. Sobietar Batasuneko Alderdi Komunistako kide izan zen.
Vostok-2 misioak 25.3 ordu iraun zuen eta 17 aldiz orbitatu zuen Lurra. Misioak frogatu zuen gizakia espazioan bizi eta lan egin dezakeela. Titov izan zen espazio ontzi bat gidatu zuen lehen pertsona, eta egun bat baino gehiago eman zuen espazioan. Orbitan lo egin zuen lehena eta espazioan botaka egin zuen lehena ere izan zen. Gainera, Lurra espaziotik filmatu eta argazkiak atera zituen lehena izan zen.
Titovek espazio programa sobietarrean jarraitu zuen eta Sobietar Aire Armadako koronel-jeneral mailara iritsi zen. Bere azken urteetan politikari komunista izan zen.
* Datuak: Q152298
* Multimedia: Gherman Titov / Q152298
# István Bethlen

István Bethlen Bethlengo kondea (Gernyeszeg, 1874ko urriaren 8a - Mosku, 1946ko urriaren 5a) hungariar politikaria izan zen. Hungariako lehen ministroa izan zen 1921etik 1931ra.
1901ean Hungariako parlamentuko kide hautatu zuten. 1919an Hungariako ordezkari gisa joan zen Parisko Bake Biltzarrara. Hungariara itzuli zen gobernu zuri antikomunistaren buruzagitza hartzeko.
1921ean Miklós Horthyk gobernua osatzea agindu zion. Bethlenek Batasun Nazionaleko Alderdia sortu zuen eta hamarkada batez faxistak boteretik urrun mantentzeko gai izan zen. Bere agintaldian Hungaria Nazioen Ligan sartu zen eta Benito Mussoliniren Italiarekin aliatu zen. Depresio Handiaren ondorioek azkenean faxistak boterera eraman zituzten Hungarian 1931n.
Alemania naziaren aliantzarekin aurka agertu zen Hungariako politikari bakanetako bat izan zen. Gerraren amaieran, herrialde aliatuekin bake banandua negoziatzen saiatu zen. Sobietarrek 1945eko martxoan atxilotu eta Moskun espetxeratu zuten, eta urtebete geroago hil zen.

## Kanpo estekak

* Datuak: Q529130
* Multimedia: István Bethlen / Q529130
# Harold Robbins

Harold Robbins (New York, 1916ko maiatzaren 21a - Palm Springs, Kalifornia, 1997ko urriaren 14a) estatubatuar eleberrigilea izan zen.
Errusiatik etorritako familia judu batean jaio zen. 1940tik 1957ra Universal Picturesen lan egin zuen, bulegari hasi eta exekutibo bezala amaituz. Bere lehen eleberria 1945ean argitaratu zen. Hogeita bost bat best-seller idatzi zituen eta bere eleberrien 750 milioi ale saldu ziren hogeita hamar hizkuntzatan.

## Eleberriak

* Never Love a Stranger, 1948
* The Dream Merchants, 1949
* A Stone for Danny Fisher, 1952
* Never Leave Me, 1953
* 79 Park Avenue, 1955
* Stiletto, 1960
* The Carpetbaggers, 1961
* Where Love Has Gone, 1962
* The Adventurers, 1966
* The Inheritors, 1969
* The Betsy, 1971
* The Pirate, 1974
* The Lonely Lady, 1976
* Dreams Die First, 1977
* Memories of Another Day, 1979
* Goodbye, Janette, 1981
* The Storyteller, 1982
* Spellbinder, 1982
* Descent from Xanadu, 1984
* The Piranhas, 1986
* The Raiders, 1995 (The Carpetbaggers-en jarraipena)
* The Stallion, 1996 (The Betsy-ren jarraipena)
* Tycoon, 1997
* The Predators, 1998
* The Secret, 2000 (The Predatorsen jarraipena)
* Never Enough, 2001
* Sin City, 2002
* Heat of Passion, 2003
* The Betrayers (Junius Podrugekin), 2004
* Blood Royal (Junius Podrug), 2005
* The Devil to Pay (with Junius Podrugekin), 2006
* The Looters (Junius Podrugekin), 2007, Madison Dupree No. 1
* The Deceivers (Junius Podrugekin), 2008, Madison Dupree No. 2
* The Shroud (Junius Podrugekin), 2009, Madison Dupree No. 3
* The Curse (Junius Podrugekin), 2011, Madison Dupree No. 4

## Kanpo estekak

* Datuak: Q531563
* Multimedia: Harold Robbins / Q531563